
Teitl y Modwl: Dysgwyr, ysgolion a chymunedau: Ble ydw i’n dysgu?

Targedau o’r modwl blaenorol:
1. Prawf darllen er mwyn adnabod cam sillafu/ cam dreiglo.
2. Ystyried testunau pellach i gefnogi'r sgwrs - o erthyglau a chyhoeddiadau cydnabyddedig.


Fel darpar athrawes, mae gen i nifer o gredoau a thybiaethau ynglŷn â ble ydw i’n addysgu, a’r cysylltiadau sydd ynghlwm â’r pwnc yma. Fel athrawon mae’n holl bwysig ein bod yn ymchwilio ac yn edrych mewn i’r hyn rydym yn ei addysgu. Mae cael credoau a thybiaethau eich hun yn werthfawr, am eich bod yn dangos diddordeb yn yr hyn rydych yn ei addysgu. Amlinellaf ddau ohonynt yn y traethawd hwn. 
	
Cyn dechrau’r cwrs yma, credaf nad oedd amrywiaeth eang o ethnigrwydd o fewn ysgolion Cymru, yn ogystal roedd yn gred geni nad oedd ethnigrwydd yn newid y ffordd mae plentyn yn dysgu ac ymddwyn yn y dosbarth. Mae hyn yn bennaf am nad ydw i wedi profi llawer o amrywiaeth ethnig mewn ysgolion yn fy ardal leol yng Ngogledd Cymru. Mewn un ysgol rydw i wedi bod ar brofiad ynddi, y canran o ddisgyblion sydd o gefndiroedd ething lleiafrifol yn 2018 oedd 2.4% (Llywodraeth Cymru,2018). Mae’r ysgol yma wedi ei lleoli mewn pentref eithaf gwledig. Cefais hefyd brofiad mewn ysgol mewn dinas, y canran yn yr ysgol hon yn 2019 oedd 2.6% (Llywodraeth Cymru ,2019). Y canran ar gyfartaledd yng  Nghymru erbyn hyn yw 12.5% (Llywodraeth Cymru,2019). Gwelir mewn tab lar  wefan ‘Fy Ysgol Leol’, 2019, bod y canran yma wedi codi’n sylweddol ers 2013 ble roedd y canran yn 9.5% (Llywodraeth Cymru,2019)
	
Fy ail gred yw ei bod yn bwysig bod yr ysgol yn cadw cysylltiad agos â’r cartref er mwyn sicrhau bod addysg y plentyn yn rhedeg yn llyfn, a bod perthynas gryf rhwng yr addysg yn yr ysgol â’r addysg yn y cartref. Drwy sicrhau hyn bydd yr addysg yn fwy effeithiol (Patricia Williams,2015). 

Yn fy ysgol lleoliad, mae 5.1% (Llywodraeth Cymru,2019) yn dod o gefndir ethnig lleiafrifol, Mae’r ysgol yma wedi ei lleoli mewn tref fechan yng nghyffiniau Caerfyrddin. Yn fy nosbarth i yn yr ysgol mae tua 5 disgybl o ddosbarth o tua 40 yn dod o gefndir lleiafrifol ethnig. O ganlyniad, mae gan y disgyblion yma iaith ychwanegol maent yn ei glywed yn y cartref. Gweler ar wefan Llywodraeth Cymru stats Cymru (2019) mai 369,275 o ddisgyblion 5 oed a throsodd yng Nghymru oedd â’u iaith cyntaf yn Gymraeg neu Saeseg. Y trydydd iaith mwyaf poblogaidd yn ein hysgolion yw Pwyleg sydd â 4,855 o ddisgyblion yn ei siarad fel iaith gyntaf. (Llywodraeth Cymru,2019). Mae tua cant o ieithoedd yn cael eu siarad fel iaith gyntaf yn ein hysgolion. Mae hyn ynddo’i hun wedi cadarnhau bod fy nghred cyntaf yn anghywir gan ddweud bod ein hysgolion yma yng Nghymru yn cynnwys llawer iawn o ddisgyblion o gefndiroedd ethnig lleiafrifol. 
[bookmark: _GoBack]Dywed yr asiant ‘Teaching Tolerance’ yn 2019, bod athrawon yn dueddol o fod â’r gred bod angen trin bob plentyn yn union yr un fath beth bynnag fo lliw eu croen, eu  hil neu grefydd. Yn amlwg mae hyn yn hollol wir pan yn trafod cyfleoedd teg i bob disgybl, ond beth mae’r asiant yma yn nodi yn y ddogfen yw; weithiau mae angen trin rhai disgyblion mewn ffordd wahanol er mwyn sicrhau ein bod yn adnabod eu gofynion. Pan anwybyddir hil ac ethnigrwydd, mae athrawon yn colli cyfleoedd i helpu myfyrwyr i gysylltu gyda’r hyn sy'n cael ei ddysgu. Mae cydnabod bod hil ac ethnigrwydd myfyriwr yn dylanwadu ar eu dysgu yn caniatáu i athrawon fod yn ymatebol i wahaniaethau unigol (Teaching Tolerance,2019). Dywed yn y ddogfen hefyd, mewn rhai sefyllfaoedd gall anwybyddu hil ac ethnigrwydd plentyn arwain i’r athro fethu sicrhau bod y disgybl yn cael yr arweiniad cywir i lwyddo mewn gwlad lle mae llwyddiant yn ddisgwyliedig, a’r gallu i gyfathrebu yn effeithiol yn hanfodol. 
Yn aml iawn nid oes gan bobl o grŵp lleiafrif hiliol neu deulu incwm îs hanes teuluol o addysg uwch. Os nad yw'r rhieni neu'r neiniau a theidiau wedi cael mynediad i addysg, nid yw'r plentyn sy'n dod o deulu o'r fath yn debygol o fod wedi cael rhywun yn darllen iddynt neu hyd yn oed wedi cael y cyfle i fod wedi cael y cyfle I brofi llawer o lyfrau (Teachnology,2019). O ganlyniad, gall hyn effeithio’r ffordd y mae’r plentyn yn datblygu. Efallai ar yr olwg gyntaf bod y disgybl yn ymddangos fel dysgwr ara deg, ond y gwirionedd yw bod ef/hi yn dechrau o fan hwyrach na’r gweddill (Teachnology,2019). 
Yng nghanol yr holl ieithoedd yma sydd yn cyfoethogi ein haddysg a’n disgyblion, mae’n rhaid i ni gofio fel athrawon Cymraeg bod gan y Gymraeg le eithriadol o bwysig yn addysg pob plentyn yng Nghymru. Gyda tharged y Llywodraeth i gyrraedd miliwn o siaradwyr Cymraeg erbyn 2050, mae’n ddyletswydd arnom fel athrawon i geisio meithin ein disgyblion i fedru’r Gymraeg o oed ifanc. 
Wedi i mi gwblhau rhan cyntaf y modwl yma, rydw i wedi dod yn hynod gyfarwydd â’r buddiannau  o gael cysylltiad da rhwng y cartref â’r ysgol. Mae’r arolygaeth Estyn yn cydnabod bod cynnwys y rhieni yn addysg y plentyn yn arfer effeithiol. Drwy wneud hyn mae’n cael effaith gadarnhaol ar ddeilliannau disgyblion, eu hagweddau at ddysgu a’u llês (Estyn, 2019). 
Drwy ystod y Cyfnod Sylfaen yn fy ysgol lleoliad mae ganddynt bolisi drws agored i rieni neu ofalwyr. Hynny yw, bod gan y rhieni hawl i ddod mewn i’r dosbarth i drafod neu ddweud unrhyw beth sydd yn eu pryderu mewn unrhyw ffordd. Mae hyn yn ffordd hynod effeithiol o greu’r ymdeimlad bod yr ysgol yn gartrefol ac yn croesawu’r plant a’u rhieni neu ofalwyr, a’u bod yn wir eisiau’r gorau i bob un disgybl.
Yn ôl Patricia Williams ar wefan ‘Inclusive School’s Network’ mae angen tri pheth er mwyn creu cysylltiad gadarnhäol rhwng yr ysgol â’r cartref. Yn Saesneg gelwir rhain yn y “3 R’s” sef; respect, relationship a responsibility. 
Mewn perthynas bositif rhwng y cartref a’r ysgol, mae anghenion y ddwy ochr yn cael eu parchu gan y naill ochr. Yn galonogol y peth pwysicaf oll yw sicrhau bod anghenion y disgybl yn cael eu cyfarfod er mwyn bod yn llwyddiannus yn yr ysgol.
Y prif beth i’w nodi yma yw bod angen adeiladu ymddiriedaeth rhwng yr ysgol â’r rhieni neu ofalwyr. Yn yr un modd rydym ni fel athrawon yn adeiladu’r ymddiriedaeth yma yn ein dosbarthiadau. Mae’r berthynas yma yn meithrin y cydweithrediad sydd yn hanfodol er mwyn sicrhau y gorau i bob disgybl yn ei fywyd yn yr ysgol.
Drwy sichrau’r cysylltiad yma rhwng yr ysgol a’r cartref, mae gan yr athrawes ddosbarth wybodaeth ychwanegol ar adegau ynglÿn â’r disgybl mewn golwg. O ganlyniad, gall yr athrawes/athro newid y ffordd maent yn addysgu yn y dosbarth er mwyn cyfateb i anghneion y disgyblion. 
Er mwyn parhau i ddatblygu fy sgiliau fydd yn y pen draw o fudd i mi fel athrawes, mae angen i mi ososd targedau cyson i mi fy hun. Rydw i am osod dau darged i mi fy hun i’w datblygu yn ystofd fy nghyfnod PAP cyntaf yn yr ysgol. 
1. Sicrhau fy mod yn cynyddu fy ngywbodaeth , fy sgiliau, a’m dealltwriaeth o addysgeg.(Llywodraeth Cymru,2018)
Drwy ddatblygu hyn, byddaf yn sicrhau bod fy ngwersi yn llwyddiannus, yn effeithiol ac yn sicrhau y deilliannau gorau ar gyfer plant Cymru. Bydd angen i mi hefyd deilwra unrhyw addysgeg ar gyfer y disgyblion penodol y byddaf yn gyfrifol amdanynt  ar y pryd. Rydw i am wneud hyn drwy ycmhwilio i wahanol addysgegau, ac yn ogystal, parhau i ddatblygu fy sgiliau academaidd. Er enghraifft edrych yn ôl ar y gwersi gloywi iaith rydym wedi eu derbyn.
2. Ceisio ehangu fy ngwybodaeth am wahanol ddiwylliannau a chrefyddau rydw i yn debygol o ddod ar eu traws fel athrawes yng Nghymru.
Wrth wneud hyn, byddaf gam yn agosach i fod yn athrawes gyflawn, sydd yn cymryd pob agwedd o bob disgybl i ystyriaeth pan yn cynllunio gwersi. Byddaf hefyd yn gallu defnyddio’r hyn rydw i am ei ddysgu wrth ddatblygu’r sgil er mwyn addysgu’r disgyblion am y byd, ac i fod yn ddinasyddion egwyddorol gwybodus sydd yn parchu diwylliannau byd eang (Llywodraeth Cymru,2019). Rydw i am wneud hyn drwy edrych yn ôl ar fy ngwaith Lefel A Addysg Grefyddol, ac ymchwilio i sut mae gwahanol ddiwylliannau yn ymdrin ag addysg a bywyd yr ysgol. 
Yn dilyn gwneud y modwl yma, teimlaf fy mod wedi gwella fy ngwybodaeth o ran ble rydw i yn addysgu, nid yn unig y mathau o ddosbarthiadau ond yn ogystal yr holl agweddau sydd ynghlwm â lle rydw i’n addysgu. Mae wedi fy hroi i ar y llwybr cywir i ddatblygu ymhellach o ran fy sgiliau, ac mae hefyd wedi rhoi cyfle i mi edrych ymlaen i’r dyfodol a gosod targedau i mi fy hun.

